Πίτερ ντε Γιόντε Ι

Ο Πίτερ ντε Γιόντε Ι (φλαμανδικά: Pieter de Jode I (ή Petrus de Jode I), 1570 - 9 Αυγούστου 1634) ήταν Φλαμανδός ζωγράφος και χαράκτης της τεχνοτροπίας μπαρόκ.

Βιογραφία
Ο Πίτερ ντε Γιόντε γεννήθηκε το 1570 στην Αμβέρσα. Έμαθε σχέδιο και χαρακτική πρώτα από τον πατέρα του, τον κατασκευαστή χαρτών Χέραρντ ντε Γιόντε και στη συνέχεια από τον Χέντρικ Χόλτσιους. Τα χαρακτικά του με τους Ιταλούς ζωγράφους αποτέλεσαν πηγή για τον Κάρελ φαν Μάντερ
.* Κείμενο του Κάρελ φαν Μάντερ από το Schilderboeck, σελ. 195: Noch eenen Ventura Salimbeni van Siena isser te Siena, die seer aerdighe dingen ghehetst laet van zijn handt en vindinghen uytgaen, van datum 1590. en 94. Een ander Sienees noch te Siena, laet van hem uytgaen een historie van S. Catherina van Siena, seer versierlijck geinventeert, en gesneden door Pieter de Iode van Antwerpen.

Το 1590 πραγματοποίησε ταξίδι στη Ρώμη και εκεί δημιούργησε χαρακτικά των Τιτσιάνο, Τζούλιο Ρομάνο και Τζάκοπο Μπασσάνο. Επέστρεψε στην Αμβέρσα και το 1599 έγινε μέλος στη Συντεχνία του Αγίου Λουκά της Αμβέρσας. Δημιούργησε χαρακτικά βασισμένα σε έργα του Μπαρτολομέους Σπράνγκερ, του Σεμπάστιαν Φρανξ, του Όττο φαν Φέιν, του Άντονι βαν Ντάικ και του Πέτερ Πάουλ Ρούμπενς. Το 1631 έκανε ένα ταξίδι στο Παρίσι. Έχει καταγραφεί ως δάσκαλος του γιου του, Πίτερ ντε Γιόντε ΙΙ, του Πίτερ ντε Μπαιγιού, του Γιόχαν Κασπάρ Ντόομς και του Νικολάες Ράικσμανς.

Παραπομπές

Εξωτερικοί σύνδεσμοι

Κατηγορία:Φλαμανδοί ζωγράφοι